MoSione o hanella ka metsing, o ntšoa e se ele mofu, Ha Raleting, Mafeteng. – moafrikafmradio: The Most Authoritative Radio Ever!
MoSione o hanella ka metsing, o ntšoa e se ele mofu, Ha Raleting, Mafeteng.
Mosali oa moSione o ntšitsoe e se e le mofu ka letamong la Ha-Raleting, motseng oa Thabaneng, Ha-Boshoane Sempe, Mafeteng, ka mor’a ho qeta lihora tse ka bang tharo ka metsing ka Labohlano la beke ena.
Tsena, li builoe ke e mong oa baahi ba motse oo, monghali Thabang Sejanamane, ea itseng ho ne ho ile ha hlajoa mokhosi oa basali ba bararo ba neng ba kene ka metsing ba apere liaparo tsa kereke tsa Baapostola.
O re basali bao ba babeli, bona ba ile ba tsoa ka metsing, ba joetsa ba khobokaneng ka thoko ho letamo hore ba bine haholo, mosali a tle a tsebe ho tsoa le lintho tsa hae ka moo.
Ba sa eme moo, o re ba habo mosali ea neng a le ka metsing, ba fihlile ba mo ntša e se e le mofu, le hoja ba ile ba re o atisa ho kena ka metsing lihora tse peli ho ea holimo. Setopo se phuthiloe ke sepolesa sa Mafeteng.
Previous PostMok’hanselara o ts’episa ho sebetsa litaba tsa monna ea balehileng lehae Ha-Mahleke, Berea.Next PostTroika ea SADC e tla lula majoana ka labobeli lena